Som maturitnou koordinátorkou na našej škole. Aj keď som si preštudovala všetky dostupné informácie a pokyny, neviem si poradiť s nasledovným problémom. Máme na škole študenta, ktorý absolvoval EČ aj PFIČ MS v riadnom termíne, ale obe časti bohužiaľ neúspešne. Posledný ročník štúdia ukončí so známkou 5 (nedostatočný) z dvoch predmetov. Podľa pokynov nemôže požiadať o opravnú skúšku riaditeľa školy do konca júna, nakoľko nebude pripustený k ústnej maturite v májovom termíne (tým pádom nestihne absolvovať celú MS). Následkom tohto nemôže vykonať opravnú skúšku EČ aj PFIČ MS v septembrovom termíne.Moje otázky: a) Opravnú skúšku EČ aj PFIČ MS absolvuje až v marci – teda v riadnom termíne nasledujúceho školského roka? b) Danému študentovi zostáva jeho pôvodná maturitná komisia, ktorú mal aj počas riadneho termínu? c) Kto podpíše maturitné vysvedčenie a s akým dátumom sa bude vydávať?